
Gwerthusiad beirniadol a nodi’r camau dysgu ac addysgu nesaf gan ganolbwyntio ar astudiaeth achos am ddysgwr unigol neu grŵp o ddysgwyr, wedi’i selio ar ddigwyddiad critigol a arsylwyd
Cyflwyniad 
Bwriad y traethawd hwn yw gwerthuso yn feirniadol ac i ganolbwyntio ar ddigwyddiad critigol a arsylwyd yn y dosbarth.  Digwyddiad critigol yw digwyddiad o fewn y dosbarth sydd heb eu trefnu o gwbl ond mae’n ddigwyddiad yr ydym yn dehongli fel problem neu sialens sydd yn newid dynameg y dosbarth ac yn herio'r athrawon. Pwysig yw nodi ein bod ni fel darpar athrawon yn cydymffurfio gyda rheolau Bera. Mi fydd y nodiadau sydd wedi eu hatodi gyda’r traethawd hwn yn dangos tystiolaeth o’r nodiadau a gasglwyd wrth arsylwi yn y dosbarth blynyddoedd cynnar sydd yn gosod ei hunain yn y categori cyfnod Sylfaen. Mae digwyddiad critigol yn derminoleg allweddol yr ydym yn mynd i ddefnyddio yn y traethawd hwn. Yn ystod y diwrnodau pontio o fewn y dosbarth roedd angen i ni fel darpar fyfyrwyr edrych allan am wahanol bethau a dod i ddeall sut roedd y dosbarth yn gweithio. Roedd hi’n bwysig ar gyfer ein profiad dysgu proffesiynol hefyd ein bod ni yn dod i adnabod y plant. Fel darpar fyfyrwyr roedd gyda ni taflenni STEER er mwyn cofnodi ein nodiadau ac ein canfyddiadau o’r ddau ddiwrnod yn barod ar gyfer cyflwyniad ar Ddydd Gwener y 24ain o fis Medi ar gyfer ein cyd fyfyrwyr ac arweinydd ein rhwydwaith ni. Byddai’r cyflwyniad hefyd yn ein cynorthwyo ni wrth fynd ati i ddechrau paratoi ar gyfer yr aseiniad a hefyd ein profiad dysgu proffesiynol ym mis Tachwedd.  Yr hyn sy’n bwysig o fewn y traethawd hwn yw’r profiad arsylwi yr ydym wedi ei phrofi ar y ddau ddydd a hefyd yr hyn yr ydym wedi ei ddysgu. Mae’r traethawd hwn wedi ei strwythuro yn ôl penawdau gwahanol er mwyn gosod trefn ar y gwaith, mae hyn yn ei wneud yn haws i ddod o hyd i gasgliad ar ddiwedd y traethawd.
Rôl adfyfyrio yn beirniadol  
Mae adfyfyrio yn feirniadol yn siawns i ni wneud y linc rhwng theori ac ymarfer sef yr hyn yr ydym wedi ei ddysgu yn barod a sut y mae’n gweithio o fewn y dosbarth. Yn y rhan yma fydd y traethawd yn cyfeirio at y safonau proffesiynol yr ydym yn ei dilyn wrth addysgu yn broffesiynol. Mae theori Bronfrenbrenner yn datgan ei fod yn bwysig cael gwahanol haenau o fewn y gymdeithas er mwyn neud yn siŵr fod profiad y disgyblion yn y dosbarth yr un gorau posib. Mae’r theori yn cael ei alw ‘Bronfrenbrenner’s ecological systems theory’ lle mae gwahanol haenau o’r gymdeithas yn ychwanegu at brofiadau'r disgyblion ac athrawon o fewn ein hysgolion. Mae’r theori yma hefyd mewn lle er mwyn sicrhau diogelwch ar gyfer plant a phobl ifanc.  Mae hyn yn plethu gyda meddylfryd Donaldson gyda’r mesurau newydd a fydd yn cael ei chyflwyno yn ysgolion Cymru yn 2022.  Mae modd cysylltu theori Bronfrenbrenner gyda nifer o agweddau o fewn ysgolion oherwydd mae angen nifer o systemau cefnogaeth ar y plant. Boed ar gyfer eu hastudiaethau neu yn sgil 
pandemig Covid 19 ar hyn yr ydym wedi gorfod ei addasu, mae angen bod ffocws ar iechyd a lles y plant a hefyd yr athrawon. 
Dyma esboniad o sut mae pob system yn gweithio a sut mae hyn cael effaith ar yr ysgolion. Mae’r cwricwlwm yng Nghymru yn newid yn y flwyddyn 2022, mae’r newid yma yn dod wrth i Donaldson adolygu'r hyn roedd y cwricwlwm yn ei gynnig yn barod ac maent wedi ei phenderfynu ei bod hi’n amser i'r cwricwlwm newid ei ffocws. Bydd y cwricwlwm newydd yn cael ei strwythuro gyda chwe maes dysgu a phrofiad sef y canlynol. 
•	Y Celfyddydau Mynegiannol- sef Drama, Cerddoriaeth a Chelf 
•	Y Dyniaethau- Hanes, Daearyddiaeth ac Addysg Grefyddol
•	Iechyd a Lles 
•	Gwyddoniaeth a Thechnoleg 
•	Mathemateg a Rhifedd 
•	Ieithoedd, llythrennedd a chyfathrebu
Mae’r cwricwlwm yma yn caniatáu i ysgolion cael cydbwysedd o ran gwybodaeth, sgiliau a phrofiadau. Mae’r cwricwlwm i Gymru newydd wedi’i ddatblygu i gyflawni pedwar diben. Nod y newid yma yw cynhyrchu plant sydd yn :-
•	Ddysgwyr galluog ac uchelgeisiol
•	Unigolion iach a hyderus 
•	Cyfranwyr mentrus a chreadigol 
•	Dinasyddion egwyddorol a gwybodus 
Mae’r newidiadau yma o fewn ein cwricwlwm fod roi'r ffocws ar y plant ai iechyd a lles nhw oherwydd yn flaenorol mae’r ffocws yn sicr wedi bod ar sut yr ydym yn mesur y plant a’i llwyddiant nhw, yn sicr mae llwyddiant y plant yn bwysig ond mae’r cwricwlwm newydd yma yn mesur llwyddiant y plant mewn ffyrdd gwahanol. 
Yng Nghymru mae yna safonau proffesiynol sydd yn disgrifio’r sgiliau, y wybodaeth a’r ymddygiad sy’n nodweddu arfer rhagorol ac yn cefnogi twf proffesiynol. Mae’r pum safon broffesiynol ar gyfer addysgu ac arweinyddiaeth yn canolbwyntio ar y pum elfen hanfodol o waith pob athro ac athrawes.  Y pum safon broffesiynol yw Addysgeg, Arweinyddiaeth, Dysgu Proffesiynol, Arloesi a Chydweithredu.
Mae Donaldson wedi cydnabod fod yna agweddau amdano ein cwricwlwm presennol sydd angen gwella a dyna sut mae’r cwricwlwm i Gymru 2022 wedi cael ei strwythuro. 
Arsylwi/ Cyd- destun yr Ysgol leoliad- 
Mae Bera sef y ‘British Educational Research association’ yn ein dysgu i gydymffurfio gyda’r rheol o barchu anhysbysrwydd yr ysgol leoliad ac unrhyw enwau o aelodau o staff. 
Cyn cychwyn ar y diwrnodau pontio ar ôl derbyn enw fy ysgol leoliad, roeddwn wedi gwneud ychydig o ymchwil ac o flaen llaw edrych ar bolisïau gwahanol yr ysgol er mwyn deall beth oedd yn bwysig iddyn nhw fel ysgol. Yr oeddwn hefyd wedi edrych ar adroddiad Estyn sydd yn cael ei sôn amdano yn flaenorol er mwyn deall sut mae’r ysgol yn gweithio. Yn ôl yr arolwg Estyn, dros y tair blynedd,  mae yna 12% o’r plant yn derbyn prydiau bwyd ysgol am ddim sydd yn ganran ychydig yn llai na’r arfer. Mae tua 7% o ddisgyblion yr ysgol yn dod o gartrefi Cymraeg. Cyflwyno cyd- destun yr ysgol/ lleoliad yr ysgol ond rhaid cadw y manylion yma yn anhysbys oherwydd nid oes hawl datgelu lleoliad yr ysgol nag unrhyw enwau o aelodau o staff. 
Cefais ei leoli yn ddosbarth blynyddoedd cynnar yr ysgol leoliad. Mae athrawes y dosbarth am y tro cyntaf yn treialu fod y blynyddoedd meithrin a derbyn yn un dosbarth cyfan. Gellir dadlau fod hyn yn ormod o nifer o ddisgyblion mewn un dosbarth ond yn sicr wrth weld y dosbarth ar waith y mae’n gweithio. Roeddwn yn ymwybodol o bolisïau diogelu a nifer o bolisïau arall yr ysgol yn dilyn trafodaeth gyda’r brifathrawes. Mae’r dosbarth blynyddoedd cynnar yn meithrin system o’r enw SYSTEM FFA sef polisi sydd gan y dosbarth os mae angen cymorth ar unigolyn:-
•	F- Fi fy hun yn gyntaf 
•	F- Gofyn i ffrind neu rywun arall 
•	A- rhywun arall neu athro/ athrawes
Mae hyn yn system mae’r dosbarth yn ei ddefnyddio oherwydd maent am hybu plant i fod yn annibynnol a cheisio datrys y problemau ei hun. Roeddwn wedi arsylwi ar Ddydd Mercher sef Merched Mwdlyd sydd yn siawns i'r plant derbyn eu haddysg nhw allan yn yr awyr agored. Mae hyn yn hybu creadigrwydd y plant ond hefyd yn ffordd dda ei addysgu am yr awyr agored. Roedd gan y plant tasg o gasglu deunyddiau o du allan megis dail, brigau er mwyn creu coron ar gyfer Mercher mwdlyd. Roedd yn amlwg fod yr athrawon yn hybu'r plant i gyrraedd eu llawn botensial ac yn ystod y sesiwn llaeth a ffrwyth ar ôl amser chwarae roedd yn siawns i blant treial ffrwythau newydd. Rywbeth mae’r athrawon yn ceisio rhoi adborth i’w rhieni er mwyn gwneud y broses yn un haws.

Mae’r dosbarth wedi ei strwythuro o fewn grwpiau lliwiau ar gyfer tasgau a gwaith y dosbarth, mae yna chwe grŵp i gyd ac mae’r athrawes yn penderfynu pa grŵp sydd yn gwneud pa dasg a phryd. Mae’n amlwg oherwydd y nifer o blant yn y dosbarth fod gan y cynorthwyr dosbarth lawer o gyfrifoldeb i gynorthwyo'r athrawes dosbarth. 
Yn sicr mae’r dosbarth yn meithrin ar agweddau o’r safonau proffesiynol sef mireinio addysgu. Mae gan y dosbarth set o ddefodau sydd yn gweithio ar eu cyfer nhw. Amser llaeth a ffrwyth, amser tacluso ar ôl gwneud tasgau er mwyn sicrhau fod y plant yn annibynnol yn yr hyn maent yn eu gwneud. Asesu ar gyfer tasgau bach mathemateg a sut y maent yn ysgrifennu ac adrodd rhifau ar lafar. 
Herio a disgwyliadau- lefel benodol o herio yn y dosbarth yma oherwydd bod y plant yn gallu datblygu wedyn fel unigolion annibynnol. Dysgu yn arwain y dysgu trwy system FFA'r dosbarth sydd yn cael ei esbonio yn flaenorol.
Roedd adroddiad Estyn nôl yn 2019 wedi dod i’r canlyniad fod nifer o agweddau gwahanol o’r ysgol yn dda gyda rai adrannau y gellir eu gwella ond ar y cyfan yn yr adroddiad Estyn roedd yr ysgol wedi ei sgorio yn uchel iawn. 
Y digwyddiad critigol 
Mae digwyddiad critigol yn ddigwyddiad sydd ddim yn cael ei gynllunio ond mae’n ddigwyddiad sydd yn gallu achosi problem neu yn herio sialens ar ran yr athro/ athrawes. Mae’r digwyddiad hefyd yn medru newid dynameg y dosbarth. Mae’r digwyddiad critigol yma yn rhan o’r deuddydd arsylwi. Dyma'r hyn a ddigwyddodd:- 
Ar ôl sesiwn llaeth a ffrwyth ar ddydd Mercher 23ain o Fedi, mae’r plant yn mynd i eistedd ar y carped yn y dosbarth gan ddilyn cyfarwyddiadau'r athrawes ddosbarth. Yn ystod y sesiwn mae’n amlwg fod unigolyn ‘x’ yn hapus gyda’i hunain, ond fel darpar athrawes yn y dosbarth nid oeddwn yn hollol siŵr pam. Ar ôl y sesiwn llaeth a ffrwyth fe gafodd unigolyn ‘x’ canmoliaeth am fwyta afal cyfan. Roedd yr unigolyn yma wedi bod yn dreial meintiau gwahanol o ffrwythau ar hyd yr wythnosau blaenorol ers cychwyn yn yr ysgol ar ddechrau mis Medi. Y digwyddiad critigol ei hun yw'r ffaith fod yr athrawes wedi rhoi canmoliaeth hael i’r unigolyn am ei fod wedi bwyta ei afal cyfan ond oherwydd ar ddechrau'r flwyddyn ysgol roedd yr unigolyn ddim yn hoff o ddim ffrwyth ac nid oedd yn awyddus i dreial unrhyw ffrwyth newydd hefydFelly, yn sicr ar gyfer yr unigolyn roedd hyn yn gam mawr. Roedd y ffordd roedd yr athrawes wedi canmol yr unigolyn yn sicr yn grêt. Roedd hefyd yn annog y plant eraill yn y dosbarth i wneud yr un peth a bod yn fwy awyddus i dreial ffrwythau newydd. Roedd yr unigolyn yma hefyd yn seren yr wythnos o fewn y dosbarth sydd yn.  
cyflawniad grêt. Mae seren yr wythnos yn cael ei roi i unrhyw unigolion sydd wedi cael argraff ar yr athrawon neu unigolion sydd wedi gwneud rhywbeth am y tro cyntaf ac wedi herio eu hunain. Nod y sesiwn ffrwyth a llaeth yma oedd bod y plant yn dreial ffrwythau neu lysiau newydd am y tro cyntaf er mwyn ei bod nhw’n gallu mynd adref a dweud ei bod nhw wedi herio eu hunain
Dwi’n gallu gweld ar ôl arsylwi fod y digwyddiad yma yn cysylltu gydag un o bedwar dibenion Donaldson.  Un o’r dibenion yw annog plant i fod yn unigolion iach, hyderus. Mae’r diben yma yn meithrin y sgiliau o fywyd go iawn du allan i fywyd ysgol ac yn sicr mae’r dosbarth blynyddoedd cynnar yma yn annog y plant i wneud hyn. Mae treialu gwahanol fathau o ffrwythau yn eu helpu nhw i gael perthynas da gyda bwyd a deall beth yw diet cytbwys er mwyn iddyn nhw fod yn unigolion iach, hyderus fel dywed y pedwar diben. Mae’r diben yma hefyd yn annog i ni geisio datblygu hyder y plant ac yn sicr roedd y digwyddiad critigol yma wedi gwneud hyn. Wrth ganmol yr unigolyn, mae hyn wedi magu hyder y plentyn i geisio treial ragor o fwydydd iach o fewn y tymor nesa.
Wrth i mi gofnodi nodiadau ar gyfer y digwyddiad critigol yma er ei fod yn ddigwyddiad positif, roeddwn wedi cofnodi ychydig o feysydd arall y gellir eu harchwilio. Yn dilyn y pandemig mae nifer y cyflyrau iechyd meddwl ac anhwylderau bwyta wedi cynyddu yn ddychrynllyd felly yr oeddwn eisiau archwilio yn bellach o ran oedrannau ysgol gynradd a yw'r rhain yn dueddol o effeithio plant oedran y cyfnod Sylfaen. Roeddwn hefyd eisiau ymchwilio i sut mae canmol plentyn yn cael effaith ar eu hymddygiad nhw. Gellir hefyd gwneud survey faint o blant sydd yn bwyta brecwast cyn mynd i’r ysgol a sut y mae hyn yn cael effaith ar berfformiad plant yn yr ysgol.  Yn sicr wrth ganmol y plentyn am wneud yn dda, bydd hyn yn hybu'r plant arall i dreial ffrwythau newydd ac arbrofi. Maes arall y gellir ei archwilio yw gorfwyta (obesity) yn sicrhau mae hyn wedi cyrraedd lefelau dychrynllyd y blynyddoedd diwethaf yn enwedig o fewn plant yn ei harddegau. Gellir archwilio i mewn i weld pa fath o ffigurau sydd ar gael ar gyfer plant yn yr oedran cyfnod Sylfaen.  Mae yna feysydd o fewn y cartref yr ydym yn medru archwilio hefyd i weld oes unrhyw effaith ar sut y mae plant yn ei ymddwyn. Er enghraifft priodas yn chwalu ac mae’r plant yn cael eu heffeithio oherwydd hyn. Yw hyn yn gallu achosi ragor o bryder i plentyn ac yn sicr yn fywyd os yr ydym dan straen neu yn orbryderus rydym yn dueddol o beidio â bwyta bwyd ac edrych ar ôl ein hun.
Adolygiad Llenyddiaeth
Dyma yr hyn a dywed Tripp “Reflecting on what we do is essential to the development of professional judgment, but unless our reflection involves some form of challenge to and critique of ourselves and our professional values, we simply reinforce existing patterns and tendencies” (Tripp, D., 1993, p. 12). Dwi wedi cymryd y nodiadau yna o ein dogen nodiadau ar ein dyddiau arsylwi, fydd y tystiolaeth wedi ei atodi ar ddiwedd y traethawd hwn. Mae angen bod y digwyddiadau critigol yr ydym yn arsylwi arnynt, gyda’r gallu i herio sialens a dychymyg ni i allu ymchwilio unrhyw elfennau pellach sydd yn codi o’r digwyddiad. Roedd gan Tripp nifer o ymagweddau gwahanol ar gyfer asesu digwyddiadau critigol o fewn lleoliad addysgu. Mae adnabod cyfyng-gyngor, strategaeth meddwl a sut yr ydym yn dehongli'r hyn yr ydym wedi ei arsylwi. Y sialens pwy a dadansoddiad theori bersonol. Mae'r rhain yn elfennau sydd yn ein cynorthwyo wrth edrych allan am ddigwyddiadau o fewn y dosbarth. Mae digwyddiad critigol yn neud i ni gwestiynu llawer o elfennau ac mae hefyd yn ein herio i eisiau ymchwilio elfennau ymhellach er mwyn gosod ragor o gyd-destun i'r digwyddiad. 
Mae John Hattie yn athro o addysg ac yn gyfarwyddwr ‘Visible Learning Labs’, ‘University of Auckland’, Zeland Newydd. Mae’r llyfr visible learning y byddaf yn tynnu sylw ato yn y rhan yma yn edrych ar wahanol fathau o strategaethau dysgu ac yn mesur pa mor effeithiol ydynt neu beidio.
Roedd yna agwedd o fy nigwyddiad critigol yr oeddwn eisiau archwilio yn bellach sef yw'r cartref ac amgylchiadau'r rhieni o fewn teulu yn cael effaith ar sut mae'r plentyn yn perfformio neu yn ymddwyn yn yr ysgol. Dywed Hattie “The Home can be a nurturing place for the achievement of students, or it can be a toxic mix of harm and neglect with respect to enhancing learning.” (Hattie, 2009 t. 33)  Yn sicr mae hyn yn dadlau fod yna ddau fath o gartref sydd yn dylanwadu ar brofiadau'r dysgwyr. Os mae yna amgylchiadau tocsig o fewn y cartref, yn sicr mae hyn yn effeithio ar y plentyn a sut y maent yn mynd i ymddwyn yn yr ysgol.
Dywed Tripp nid oes rhaid i ddigwyddiadau critigol o hyd i fod yn negatif ar amserau fydd yna ddigwyddiad critigol sydd yn newid dynameg y dosbarth ond sydd yn gallu fod yn ddigwyddiad positif. Dewisais y digwyddiad critigol yna oherwydd ei fod yn un positif ac roedd yna siawns i gael archwilio gwahanol elfennau. Roeddwn yn ystod fy amser arsylwi yn y dosbarth hefyd wedi ffeindio allan fod gan unigolyn anhwylder bwyta. Roedd yr unigolyn erbyn hyn wedi gwella ond roedd yr athrawes yn ceisio esbonio ei rhesymau hi trwy annog y plant i dreial ffrwythau a llysiau newydd.
Roeddwn hefyd eisiau ymchwilio a yw canmol unigolion yn helpu gyda’i hyder nhw ac yn gwella'r disgyblion o’i amgylch nhw?? Roedd unigolyn ‘x’ wedi cael ei chanmol am ei ymdrech o fwyta bwydydd newydd yn enwedig oherwydd ei bod hi ddim yn hoff o ffrwythau a llysiau ar ddechrau'r tymor ysgol. Roedd erthygl ar lein wedi canfod fod canmol unigolion yn gallu datblygu a gwella eu hyder nhw a hefyd maent yn fwy tebygol o weithio yn galetach yn y dosbarth. Mae canmoliaeth hefyd yn mynd i annog mwy o gymhelliant gan y plant oherwydd eu bod nhw yn gwybod eu bod nhw ar y trywydd iawn. Mae ‘Maslow’s Hierarchy of Needs’ yn tynnu sylw at ganmol unigolion a sut mae hyn yn effeithio arnyn nhw fel unigolion. “All students experience success and get praise and other reinforcement. There are opportunities for students to gain respect from you and other learners (esteem needs)” ( Petty, 2009 t.55)  Mae Maslow yn credu taw dim ond un ffordd sydd o gymell ein disgyblion a mae hyn trwy edrych ar ôl y syniad o berthyn, hunan barch a hunan wireiddiad y disgyblion.  Mae “Esteem Needs fel a dywed Maslow yn gallu datblygu y canlynol o fewn unigolion sef eu hyder, nerth, hunan gred ac eu derbyniad personol a chymdeithasol (personal and social acceptance). Mae hierarchiaeth Maslow hefyd yn gallu cael i gysylltu gyda un o’r pedwar dibenion sef ein bod ni yn annog y disgyblion i fod yn ddysgwyr galluog ac uchelgeisiol. 
Mae’n amlwg wrth edrych ar ddynameg y dosbarth, mae athrawes y dosbarth yn ceisio annog y plant i fod mor annibynnol ag sydd yn bosib. Dywed Petty “Independent learning can help to reduce the detrimental effects of having too much content to cover in too little time, and yet provide educational gains.” (Petty, 2009 t.357) Mae’r sesiwn llaeth a ffrwyth yma yn dysgu'r plant sut i fod yn annibynnol yn yr hyn y maent yn dewis. Mae’n gosod sylfaenu cadarn yn yr hyn maent yn hoff o fwyta ac yn y pendraw fydd yn eu helpu nhw i ddeall beth ydy diet cytbwys ac iachus.

Adfyfyrio/Gwerthuso a’r Camau Nesaf
“You must be the change you wish to see in the world” Mahatma Gandhi (Petty,2009 t. 570) Wrth edrych ar adnoddau ar gyfer yr adran adolygiad llenyddiaeth. Yr oeddwn wedi dod o hyd i’r dyfuniad yma. Dwi’n hoff o’r dyfuniad yma oherwydd mae’n ein ysbrydoli ni fel darpar athrawon i allu neud newid yn bywydau y genhedlaeth nesaf o ddisgyblion. 
Roeddwn wedi dewis y digwyddiad critigol yma, am fy mod i yn credu ei fod yn un wahanol ac efallai ar y cychwyn yr oeddwn ddim wedi ei ystyried fel digwyddiad critigol ond yn sicr wrth arsylwi roedd y digwyddiad yma wedi newid dynameg y dosbarth. 
Roeddwn eisiau canolbwyntio ar y digwyddiad yma oherwydd wrth drafod gyda’r athrawes roeddwn yn trafod y ffaith fod gan rai unigolion o fewn y dosbarth anhwylderau bwyta. Sefyllfa yr oeddem ni ddim yn meddwl a fyddai yn effeithio ar ddosbarth y blynyddoedd cynnar. Ond yn sgil y pandemig covid-19 yn sicr mae yna cynydd wedi bod yn y ffigurau anhwylderau bwyta a hynna o fewn plant o oedran iau. Mae’r cwricwlwm i Gymru 2022 hefyd yn rhoi pwyslais ar ddatblygiad disgyblion ar gynnydd maent yn ei wneud ar hyd ei thaith ysgol nhw. 
Roedd y digwyddiad critigol yma yn fy ngalluogi i archwilio gwahanol feysydd arall a gellir cysylltu yn ôl at y digwyddiad hwn.

Wrth edrych ar modelau adfyfyrio a gellir ei ddefnyddio ar gyfer gwaith o fewn y dyfodol, gellir defnyddio ‘Gibbs Reflective Cycle 1988’ sef y syniad ein bod ni yn edrych ar beth ddigwyddodd mewn camau o ran beth ddigwyddodd, ein teimladau, gwerthuso, dadansoddi, casgliad ac yna cynllun gweithredu. Mae’r cylch yma yn gosod fframwaith ar gyfer athrawon i allu dysgu o’r hyn wnaeth weithio neu'r pethau sydd angen ei gwella ar gyfer y tro nesa. Yn sicr fel darpar athrawes mae hyn yn fodel a gellir cael ei defnyddio i wybod pa fath o bethau sydd yn gweithio o fewn y dosbarth.
Cam nesaf yr oeddwn eisiau ymchwilio oedd arolwg o fewn y dosbarth i allu gweld faint o blant sydd yn bwyta brecwast cyn dod i’r ysgol neu yn bwyta brecwast yn ystod y clwb brecwast yn yr ysgol. Roeddwn eisiau gwneud y fath yma o arolwg i weld pa fath o ganlyniadau fyddai o fewn yr ysgol o ran faint sydd yn dueddol o fwyta bwyd yn y bore cyn ysgol i gychwyn. Bydd yr arolwg yn gallu dangos i ni fel athrawon a oes unrhyw broblemau gyda'r plant oherwydd efallai fod rhai plant yn teimlo mwy cyfforddus yn nodi pethau ar bapur yn hytrach nag siarad ar lafar, yn enwedig blynyddoedd hyn yr ysgol.
Roedd Kolb yn credu “good learning requires that we go round the cycle, and so use all the learning style at appropriate times.” (Petty,2009 t.151) Mae model kolb wedi ei strwythuro fel y canlynol- concrete experience, reflective observation, abstract conceptualisation a active experimentation. Mae model Kolb yn canolbwyntio ar y ffaith ein bod ni’n profi y digwyddiadau er mwyn i ni wybod sut i dehongli y sefyllfaoedd. Mewn cymhariaeth gyda model ‘Gibbs’ mae model Kolb hefyd yn ein cynorthwyo i wybod beth sydd yn gweithio ac hefyd beth sydd ddim. Mae’r model yn cyfuno elfennau o ddysgu traddodiadol ac hefyd profiadau dysgu cyfunol. 
Yn sicr, dwi'n credu bydd model Gibbs yn ein helpu ni fel darpar athrawon i wybod pa dasgau a gweithgareddau sydd yn gweithio o fewn y dosbarth ond hefyd mae’n ddull a gall ein helpu ni i wybod beth sydd ddim yn gweithio cystal ag beth sydd angen i ni dynnu ein sylw ni ato. 
Mae’r broses arsylwi o fewn y dosbarth yn sicr yn mynd i fy nghynorthwyo fel darpar athrawes i allu gwybod beth fydd yn gweithio o fewn y dosbarth blynyddoedd ond hefyd i asesu dynameg y dosbarth ar hyn fyddai efallai ddim yn gweithio cystal. 
Casgliad 
Yr wyf wedi dod i’r casgliad yn y traethawd hwn fod yna nifer o elfennau gwahanol yn y digwyddiad critigol yr wyf am ymchwilio ymhellach er mwyn gallu neud nodiadau ymhellach o’r hyn yr wyf wedi ei chanfod hyd yn hyn. Rwyf wedi cymryd rhannau o’r digwyddiad a chreu'r linc rhwng llenyddiaeth ar hyn mae ymarferwyr yn ei gredu. Rwyf hefyd wedi trafod cyd-destun yr ysgol ar hyn sydd yn bwysig wrth baratoi ar gyfer fy mhrofiad addysgu proffesiynol.
Mae digwyddiad critigol yn ddigwyddiad sydd yn digwydd o fewn yr ystafell dosbarth neu'r ysgol. Mae yn ddigwyddiad yr ydym yn dehongli fel her neu sialens sydd yn medru newid dynameg yr ystafell ddosbarth. Yn sicr, mae’r digwyddiad critigol wedi fy helpu i ddeall sut i ymateb i wahanol
sefyllfaoedd o fewn y dosbarth. Roedd yn dda hefyd i gael dod i adnabod y dosbarth yn barod ar gyfer y profiad addysgu proffesiynol. 
Wrth i ni edrych ar y safonau proffesiynol yng Nghymru, dywed Eluned Morgan “Dwi’n hyderus y bydd y safonau hyn yn cynnwys ac yn ysgogi ymarferwyr a’u cyflogwyr ymhellach, wrth iddynt geisio sicrhau rhagoriaeth a gwell canlyniadau i bawb.” (Llywodraeth Cymru, 2017)  Mae’r safonau proffesiynol wedi cael ei ddyfeisio i ein hysbrydoli, herio a chynorthwyo fel ymarferwyr yn y sector addysg.
Roedd yr athrawes dosbarth yn dangos elfennau o agweddau o’r safonau proffesiynol yn ystod fy mhrofiad arsylwi o’r dosbarth. Roedd yr elfen hyrwyddo dysgu o fewn addysgeg yn amlwg. Roedd yr elfen o themâu trawsgwricwlaidd yn amlwg wrth i'r plant cymryd rhan yn ferched mwdlyd ar ddydd Mercher. Mae'r disgyblion ar ddydd Mercher yn gwneud y mwyaf o fywyd yr awyr agored ac yn mynd tu allan ar gyfer gwersi. Mae’r flwyddyn meithrin lai yn mynd allan ar fore dydd Mercher ac yna mae gweddill y dosbarth sef blwyddyn Derbyn yn mynd allan ar brynhawn ddydd Mercher. Mae hyn yn canolbwyntio ar les y plant ac y mae’n siawns iddyn nhw brofi'r awyr agored wrth addysgu yn yr ysgol. 
Mae’r profiad o arsylwi ar y digwyddiad critigol o fewn y dosbarth, yn sicr wedi fy nghynorthwyo ar gyfer y profiad addysgu proffesiynol ac rwyf wedi addysgu llawer trwy’r profiad o arsylwi.

